XYZ-affæren

XYZ-affæren var en diplomatisk episode i 1798 som forverret forholdene mellom Frankrike og USA og førte til den ikke-erklærte Kvasikrigen av 1798. John Jays Traktat av 1794 gjorde Frankrike rasende ettersom som de da var i krig med Storbritannia og tolket traktaten som bevis på en allianse mellom USA og Storbritannia. Den amerikanske presidenten John Adams og hans Føderalistpartiet hadde også vært kritiske til den angivelige tyranniet og ekstreme radikalismen til den franske revolusjonen, noe som ytterligere forsuret forholdene mellom Frankrike og USA.

Krav om bestikkelser

Franskmennene hadde anholdt i Atlanterhavet, Middelhavet og Det karibiske hav bortimot 300 amerikanske skip som hadde kurs for britiske havner. Føderalistpartiets ledere som Alexander Hamilton krevde krig, men president Adams sendte en diplomatisk delegasjon, bestående av Charles Cotesworth Pinckney, John Marshall, og Elbridge Gerry, til Paris i 1797 for å forhandle om fred. Tre franske agenter, Jean Conrad Hottinguer, Pierre Bellamy, og Lucien Hauteval, krevde en stor sum som bestikkelse for å la delegasjonen få snakke med den franske utenriksministeren Charles Maurice de Talleyrand-Périgord, et stort lån for å hjelpe den franske krigen som en betingelse for å fortsette forhandlingene, og en formell unnskyldning for kommentarer som var gitt av Adams. Lånet var ment å være på 31 millioner hollandske guldens — om lag 20 millioner amerikanske dollar — og bestikkelsen på 50 tusen pund sterling, eller omtrent 250 000 dollar.

USA fornærmet

Amerikanerne brøt forhandlingene og reiste hjem. Thomas Jeffersons Det demokratisk-republikanske parti hadde følelsen av at den amerikanske delegasjonen var skyldig i fiaskoen, og krevde å se nøkkeldokumentene. Adams løslot delegasjonens rapport — med navnene på de franske agentene endret til X, Y, Z, derav det populære navnet på både affæren og brevvekslingen — som satte i gang en storm av anti-franske nasjonalfølelser da amerikanerne la skylden på franskmennene. 
Frankrikes avslag på å ta imot de akkrediterte amerikanske representantene, heller ikke å forhandle med dem, uten bestikkelser og lån for landets militære aktiviteter i Europa ble oppfattet som en ekstrem fornærmelse mot amerikanerne. Offentligheten fikk høre at den amerikanske delegasjonen hadde avslått de franske kravene. «Svaret er nei! Nei, ikke en sixpence!» var deres svar, oversatt av avisredaktørene som «Millioner til forsvar, men ikke en cent for tributt!».
USA hadde tilbudt Frankrike mange av de samme provisjoner som var i Jays traktat med Storbritannia, men Frankrike avslo med å sende Marshall og Pinckney. Gerry ble i Frankrike med den tanke at han kunne forhindre at krig ble erklært, men gikk ikke offisielt inn i videre forhandlinger.

Kvasikrigen

Kvasikrigen brøt ut (1798–1800) og hvor amerikanske og franske krigsskip og handelsskip slåss i et virkelig sjøslag i Det karibiske hav og utenfor den amerikanske østkysten. Krigen ble kalt for «Kvasikrigen» ettersom det ikke eksisterte en formell krigserklæring. Amerikanerne opphevet den fransk-amerikanske alliansen, men Adams utpekte nye diplomater ledet av William Murray. Denne delegasjonen forhandlet fram til en slutt på fiendtlighetene med Traktaten i Mortefontaine i 1800. XYZ-affæren svekket betydelig den hengivenhet som amerikanerne hadde for Frankrike.